Diari Oficial de la Generalitat Valenciana


Sumari del DOGV 9961, del 21-10-2024 (2024/10598)

RESOLUCIÓ de 17 d'octubre de 2024, de la Direcció General de Transparència i Participació, per la qual es concedixen, per a l'any 2024, les subvencions destinades a les entitats ciutadanes de la Comunitat Valenciana per a l'enfortiment de la participació ciutadana en l'àmbit de l'associacionisme.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10110

CVE
:   AJAC-X-8523-66187

Data del document
:   17-10-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * associació
    * ajuda pública
    * participació social

Mitjançant el Decret 11/2024, de 17 d'abril, del president  de la Generalitat (DOGV núm. 9855, de 23.05.2024), es modifica l'Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior (CEVEX) i les seues federacions i confederacions, i cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública.

La participació ciutadana és competència de la Presidència de la Generalitat, de conformitat amb el que es preveu en l’article 2 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions (DOGV núm. 9891, de 12.07.2024).

Mitjançant la Resolució de 12 de juny de 2024, de la Presidència de la Generalitat, es van convocar, per a l'any 2024, subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme (DOGV núm. 9873, de 18.06.2024).

Per la Resolució d'1 d'agost de 2024, del director general de Transparència i Participació, es designaren els membres de la comissió avaluadora prevista en l'article 9 de l'Orde 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'establixen les bases reguladores conjuntes de les subvencions per al foment de la participació ciutadana, la transparència i l'accés a la informació pública. Esta comissió, reunida el 3 de setembre de 2024, va efectuar una proposta provisional respecte de la qual es van formular al·legacions, que han sigut resoltes en la reunió de la comissió d'1 d'octubre de 2024, en la qual, així mateix, s'ha informat i s'ha proposat la concessió i la denegació de subvencions, amb la quantia corresponent a cada entitat en el primer cas, d'acord amb els criteris establits en l'article 20 de l'Ordre 4/2016, en la redacció que donada pel Decret 11/2024, de 17 d'abril, del president de la Generalitat. D'esta reunió resulta l'estimació única de la següent al·legació per haver acreditat estar al corrent del compliment de les seues obligacions tributàries:

TPASOC/23/2024      MONOFAMÍLIES-FAMÍLIES MONOPARENTALS DE LA CV

D'altra banda, es tenen per reformulats dins del termini i en la forma corresponent els projectes dels següents expedients i entitats ciutadanes:

TPASOC/102/2024    JOVESOLIDES

TPASOC/259/2024    ASSOC. DE PERSONES AMB DISCAPACITAT COCEMFE

Totes les entitats que han resultat beneficiàries de la subvenció complixen tots els requisits necessaris per a accedir a les ajudes establides en la convocatòria.

De conformitat amb això, i d'acord amb el que s'establix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (en endavant, LHPG), i en l'article 10 de l'Ordre 4/2016, en relació amb l'apartat sèptim, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència, i amb l'apartat dotzé de la Resolució de 12 de juny de 2024, de la Presidència de la Generalitat, per la qual es convoquen, per a l'any 2024, subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme,

RESOLC

*Primer*

1. Concedir les subvencions destinades a les entitats ciutadanes de la Comunitat Valenciana que s'esmenten en l'annex I de la present resolució, per un import total d'1.500.000 euros (un milió cinc-cents mil euros), amb càrrec a l'aplicació pressupostària F6827.88.65.625V68, línia S0417, de la Llei 8/2023, de 30 de desembre, de pressupostos de la Generalitat per a l'exercici 2024.

En el mencionat annex es detalla l'import concedit a cadascuna de les entitats que han superat els 50 punts, per orde de puntuació, fins a esgotar els fons previstos en la convocatòria.

2. Segons allò que s'ha fixat en l'apartat dècim de la Resolució de 12 de juny de 2024, de la Presidència de la Generalitat, la subvenció màxima concedida per projecte ha sigut:

– En la modalitat 1, Entitats ciutadanes, per al cas de confederacions i federacions d'associacions, siga el que siga el seu àmbit territorial, i fundacions i associacions d'àmbit autonòmic, 30.000 euros, i, per al cas de fundacions i associacions d'àmbit inferior a l'autonòmic, 8.000 euros.

– En la modalitat 2, Entitats veïnals, per al cas de confederacions i federacions d'associacions veïnals, siga el que siga el seu àmbit territorial, i associacions veïnals d'àmbit autonòmic, 30.000 euros, i, per al cas d'associacions veïnals d'àmbit inferior a l'autonòmic, 8.000 euros.

3. Els projectes que han superat la puntuació de 50 punts s'han subvencionat atenent el límit anterior, i s'han concedit les subvencions per orde de puntuació de major a menor fins a esgotar els fons previstos en la convocatòria.

4. L'import global màxim establit en l'apartat tercer de la Resolució de 12 de juny de 2024 per a finançar estes subvencions, ha quedat distribuït inicialment d'acord amb el que es disposa en l'apartat dècim, 5, d'esta resolució, amb un import d'1.200.000 euros (75%) per a les entitats de la modalitat 1, i amb un import de 300.000 euros (25%) per a les entitats de la modalitat 2.

Tenint en compte que l'import total concedit a les entitats de la modalitat 2 (Entitats veïnals) ascendix a 123.780 euros, l'import de 176.220 euros no assignat a estes entitats s'incorpora a l'import destinat a les entitats de la modalitat 1 (Entitats ciutadanes), per la qual cosa queda ampliat el crèdit destinat a esta modalitat d'1.200.000,00 € a 1.376.220,00 €.

*Segon*

Qualsevol entitat sol·licitant podrà renunciar a la subvenció concedida abans del lliurament del seu import, de manera expressa i per qualsevol mitjà que permeta la seua constància, i això produirà els efectes previstos en l'article 20.4, 3r paràgraf, de l'Ordre 4/2016, de 3 de juny, en la redacció del Decret 11/2024, de 17 d'abril, sempre que la renúncia es produïsca en el termini d'un mes des de la publicació definitiva de concessió.

*Tercer*

Vist que, per la falta de disponibilitat de fons, la subvenció concedida a l'entitat que a continuació s'indica és inferior a la sol·licitada, haurà de justificar el seu projecte amb reajustament del seu pressupost a l'import de la subvenció efectivament concedida:

TPASOC/83/2024, Associació Valenciana de Consumidors i Usuaris (B51108933)

Tot i tindre esta entitat la mateixa puntuació que l'Associació Internacional del Telèfon de l'Esperança, amb expedient TPASOC/221/2024, és el pressupost que ha de ser reajustat en aplicació dels criteris de desempat establits en l'apartat 3 del resolc dècim de la convocatòria.

*Quart*

En l'annex II s'assenyalen les entitats amb projectes que han superat els 50 punts i que no han obtingut subvenció per haver-se esgotat els fons establits en la convocatòria.

*Quint*

D'acord amb la valoració efectuada, les entitats ciutadanes de la Comunitat Valenciana esmentades en l'annex III no han resultat beneficiàries de la subvenció per no haver aconseguit la puntuació mínima de 50 punts, segons el que es disposa en l'apartat nové de la Resolució de 12 de juny de 2024.

*Sext*

Les entitats ciutadanes que s'indiquen en l'annex IV han quedat excloses del procediment pels motius que s'hi detallen, i, per tant, no han sigut avaluades.

*Sèptim*

D'acord amb el que s'establix en l'apartat tretzé de la Resolució de 12 de juny de 2024, el pagament de les subvencions s'efectuarà després de la justificació del gasto realitzat mitjançant una transferència bancària al compte designat per l'entitat beneficiària en la seua sol·licitud. No obstant això, es lliurarà el 30% de l'import de la subvenció concedida a les entitats que així ho hagen sol·licitat. La resta de la subvenció es lliurarà una vegada comprovada la documentació justificativa del total del gasto dut a terme, tot això segons el que es disposa en la Llei 8/2023, de 27 de desembre, de pressupostos de la Generalitat per a l'exercici 2024.

*Octau*

1. Les entitats beneficiàries de la subvenció hauran d'ajustar-se als requisits i les formes d'acreditació establits en els articles 30 i 31 de l'LGS, així com en l'article 169 de l'LHPG, i hauran de presentar un compte justificatiu simplificat, que contindrà la documentació detallada en l'apartat  catorzé de la Resolució de 12 de juny de 2024.

2. El termini màxim per a la presentació de la justificació de la subvenció finalitzarà el 31 d'octubre de 2024.

3. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'audiència de l'entitat beneficiària.

4. Pertocaran el reintegrament de les quantitats percebudes i l'exigència de l'interés de demora corresponent, des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de l'LGS i d'acord amb el que s'establix en l'article 172 de l'LHPG.

*Nové*

S'efectuarà la comprovació material de l'efectiva realització de l'activitat subvencionada mitjançant un control administratiu, sobre una mostra aleatòria corresponent al 10% dels projectes concedits.

Contra el que es disposa en la present resolució, que posa fi a la via administrativa, s'hi podrà interposar, potestativament, un recurs de reposició davant el mateix òrgan que ha dictat l'acte en el termini d'un mes, comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa  del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense que puguen simultaniejar-se tots dos recursos i sense perjuí que s'utilitze qualsevol altra via que es considere oportuna.

  

València, 17 d'octubre de 2024

(p. d. Resolució 08.11.2023; DOGV 9723, 13.11.2023)

José Salvador Tárrega Cervera

Director General de Transparència i Participació

Esta disposició conté annexos. Consulteu-ne la versió en PDF.